Official Journal L 130 , 27/05/2003 P. 0021 - 0024



Id-Deċiżjoni tal-Kummissjoni tat-22 ta’ Mejju 2003 li temenda l-Annessi I u II tad-Deċiżjoni 2002/304/KE f’dak li jirrigwardja l-programmi applikati bil-għan li jkun akwistat l-istatus ta’ żoni jew ta’ rziezet approvati fir-rigward tal-viral haemorrhagic septicaemia (VHS) (septiċemia ħemorroġika virali) u l-haematopoietic necrosis infettuża (IHN) (nekrożi ħematopjetika infettuża) (notifikata permezz ta’ dokument numru K(2003) 1627) (Test b’rilevanza ŻEE) (2003/376/KE) IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea, Wara li kkunsidrat id-Direttiva tal-Kunsill 91/67/KEE tat-28 ta’ Jannar 1991 li tikkonċerna l-kondizzjonijiet tas-saħħa ta’ l-annimali li jirregolaw it-tqegħid fis-suq ta’ l-annimali u prodotti ta’ l-akwakultura [1], kif l-aħħar emendata bid-Direttiva 98/45/KE [2], u partikolarment l-Artikolu 10(3) tagħha, Billi: (1) Permezz tad-Deċiżjoni 2002/304/KE [3], kif emendata bid-Deċiżjoni 2002/879/KE [4], il-Kummissjoni approvat programmi bil-għan li takwista l-istatus ta’ żoni approvati jew ta’ rziezet approvati fiż-żoni mhux-approvati fir-rigward ta’ waħda jew aktar mill-mard tal-hut viral haemorrhagic septicaemia (VHS) u infectious haematopoietic necrosis (IHN). (2) L-Italja ppreżentat lejn il-Kummissjoni programmi addizzjonali li jikkonċernaw il-IHN u l-VHS, bil-għan li takwista l-istatus ta’ żona approvata oqsma ta’ baċini. Dawn il-programmi jispeċifikaw id-delimitazzjoni ġeografika taż-żoni kkonċernati, il-miżuri li għandhom jittieħdu mis-servizzi uffiċjali, il-proċeduri li għandhom ikunu segwiti mill-laboratorji approvati, il-prevalenza tal-mard ikkonċernat u l-miżuri meħtieġa għall-ġlieda kontra dawn il-mard meta misjuba. (3) Il-programmi ppreżentati mill-Italja instgħabu li huma konformi ma l-Artikolu 10 tad-Direttiva 91/67/KEE. (4) Uħud mill-programmi approvati bid-Deċiżjoni 2002/304/KE issa ġew finalizzati, u għandhom ikunu mħassra mid-Deċiżjoni 2002/304/KE. (5) Id-Deċiżjoni 2002/304/EC għandha għalhekk tkun emendata kif xieraq. (6) Il-miżuri li hemm provvediment dwarhom f’din id-Deċiżjoni huma bi qbil mal-opinjoni tal-Kumitat Permanenti dwar il-Katina ta’ l-Ikel u s-Saħħa ta’ l-Annimali, ADOTTAT DIN ID-DEĊIŻJONI: Artikolu 1 Id-Deċiżjoni 2002/304/KE hija emendata kif ġej: 1. L-Anness I huwa mibdul bit-test fl-Anness I ta’ din id-Deċiżjoni. 2. L-Anness II huwa mibdul bit-test fl-Anness II ta’ din id-Deċiżjoni. Artikolu 2 Din id-Deċiżjoni hija indirizzata lill-Istati Membri. Magħmula fi Brussel, fit-22 ta’ Mejju 2003. Għall-Kummissjoni David Byrne Membru tal-Kummissjoni [1] ĠU L 46, tad-19.2.1991, p. 1. [2] ĠU L 189, tat-3.7.1998, p. 12. [3] ĠU L 104, ta’ l-20.4.2002, p. 37. [4] ĠU L 305, tas-7.11.2002, p. 59. -------------------------------------------------- L-ANNESS I ŻONI LI FIHOM PROGRAMMI APPROVATI HUMA APPLIKATI BIL-GĦAN LI JKUN AKKWISTAT L-ISTATUS TA’ ŻONA APPROVATA FIR-RIGWARD TA’ WAĦDA JEW AKTAR MILL-MARD TAL-ĦUT VHS U IHN 1. ŻONI FID-DANIMARKA LI FIHOM IL-PROGRAMM APPROVAT HUWA APPLIKAT BIL-GĦAN LI JAKKWISTAW L-ISTATUS TA’ ŻONA APPROVATA FIR-RIGWARD TAL-VHS - Iż-żona tal-baċini ta’ FISKEBÆK Å - IL-PARTIJIET KOLLHA TA’ JUTLAND lejn in-nofs-in-nhar u lejn il-punent taż-żoni tal-baċini ta’ Storåen, Karup å, Gudenåen and Grejs å - Iż-żona kollha tal-GŻEJJER DANIŻI 2. ŻONI FIL-ĠERMANJA LI FIHOM IL-PROGRAMM APPROVAT HUWA APPLIKAT BIL-GĦAN LI JAKKWISTAW L-ISTATUS TA’ ŻONA APPROVATA FIR-RIGWARD TAL-VHS U L-IHN - Żona fil-qasam tal-baċini ta’ l-ilma ta’ WOLFEGGER AACH u ROHRSEE - Żona fil-qasam tal-baċini ta’ l-ilma ta’ OBERN NAGOLD 3. ŻONI FI SPANJA LI FIHOM IL-PROGRAMM APPROVAT HUWA APPLIKAT BIL-GĦAN LI JAKKWISTAW L-ISTATUS TA’ ŻONA APPROVATA FIR-RIGWARD TAL-VHS U L-IHN - IL-KOMUNITÀ AWTONOMA TA’ LA RIĠUA 4. ŻONI FI FRANZA LI FIHOM IL-PROGRAMM APPROVAT HUWA APPLIKAT BIL-GĦAN LI JAKKWISTAW L-ISTATUS TA’ ŻONA APPROVATA FIR-RIGWARD TAL-VHS U L-IHN - LES FORGES - LA NIVE u LES NIVELLES - L’ÉLORN 5. ŻONI FL-ITALJA LI FIHOM IL-PROGRAMM APPROVAT HUWA APPLIKAT BIL-GĦAN LI JAKKWISTAW L-ISTATUS TA’ ŻONA APPROVATA FIR-RIGWARD TAL-VHS U L-IHN 5.1. Il-Provinċja Awtonoma ta’ Bolzano IŻ-ŻONA PROVIN¬JA TA’ BOLZANO - Iż-żona tinkludi l-oqsma tal-baċini kollha ta’ l-ilma fi ħdan il-Provinċja ta’ Bolzano. Iż-żona tinkludi il-parti l-għolja ta’ LA ZONA VAL DELL’ADIGE - i.e. l-oqsma tal-baċini ta’ l-ilma tax-xmara Adige mis-sorsi tagħha fil-Provinċja ta’ Bolzano sal-fruntiera mal-Provinċja ta’ Trento. ( NB: Il-komplament ta’ dik iż-żona, il-parti l-baxxa taż-żona LA ZONA VAL DELL’ADIGE hija taħt il-programm approvat tal-Provinċja Awtonoma ta’ Trento. Il-partijiet l-għoljin u baxxi ta’ din iż-żona għandhom ikunu meqjusa bħala unità epidemjoloġika waħda). ) 5.2. Il-Provinċja Awtonoma ta’ Trento LA ZONA VAL DI SOLE E DI NON - Il-qasam tal-baċin ta’ l-ilma mis-sorsi tan-nixxija Noce sal-diga ta’ S. Giustina. LA ZONA VAL DELL’ADIGE – il-parti l-baxxa - l-oqsma tal-baċini ta’ l-ilma tax-xmara Adige u s-sorsi tagħha lokalizzati fi ħdan it-terrirorju tal-Provinċja Awtonoma ta’ Trento, mill-fruntiera mal-Provinċja ta’ Bolzano sad-diga ta’ Ala (l-istazzjon tal-ġenerazzjoni idroelettrika). ( NB: Il-parti ‘l fuq max-xmara taż-żona LA ZONA VAL DELL’ADIGE hija taħt il-programm approvat tal-Provinċja Awtonoma ta’ Bolzano. Il-partijiet l-għoljin u baxxi ta’ din iż-żona għandhom ikunu meqjusa bħala unità epidemjoloġika waħda). ) LA ZONA TORRENTE ARNÒ - L-oqsma tal-baċini ta’ l-ilma mis-sorsi tat-torrent ta’ l-Arnò sad-digi ‘l isfel fix-xmara, li jinsabu qabel in-nixxijat tat-torrent ta’ l-Arnò fix-xmara Sarca. LA ZONA VAL BANALE - Il-qasam tal-baċini ta’ l-ilma tal-baċir tan-nixxija Ambies sad-diga tal-istazzjoni tal-ġenerazzjoni idroelettrika. LA ZONA VARONE - Il-qasam tal-baċin ta’ l-ilma mis-sorsi tan-nixxija Magnone sal-kaskata. LA ZONA ALTO E BASSO CHIESE - Il-qasam tal-baċin ta’ l-ilma tax-xmara Chiese mis-sorsi tad-diga ta’ Condino, apparti milli l-baċiri ta’ Adanà u t-torrenti ta’ Palvico. LA ZONA TORRENTE PALVICO - Il-qasam tal-baċin ta’ l-ilma tal-bajja tat-torrent Palvici sad-diga magħmula mill-konkrit u l-ġebel. 5.3. Ir-Reġjun tal-Veneto LA ZONA TORRENTE ASTICO - Il-qasam tal-baċin ta’ l-ilma tax-xmara Astico, mis-sorsi tagħha (fil-Provinċja Awtonoma ta’ Trento u fil-Provinċja ta’ Vicenza, ir-Reġjun ta’ Veneto) sad-diga lokalizzata qrib il-pont Pedescala fil-Provincja ta’ Vicenza. Il-parti n-naħa ta’ isfel tax-xmara Astico, bejn id-diga qrib il-pont Pedescala u d-diga Pria Maglio, hija meqjusa bħala żona ta’ lqugħ b’ħarsien. 5.4. Ir-Reġjun ta’ l-Umbria LA ZONA FOSSO DE MONTERIVOSO: Il-qasam tal-baċin ta’ l-ilma tax-xmara Monterivoso, mis-sorsi tagħha sal-barrieri impassabbli qrib Ferentillo. 5.5. Ir-Reġjun tal-Lombardija LA ZONA VAL BREMBANA: Il-qasam tal-baċin ta’ l-ilma tax-xmara Brembo, mis-sorsi tagħha sal-barrieri impassabbli qrib il-commune de Ponte S. Pietro. 6.A. ŻONI FIL-FINLANDJA LI FIHOM IL-PROGRAMM APPROVAT HUWA APPLIKAT BIL-GĦAN LI JAKKWISTAW L-ISTATUS TA’ ŻONA APPROVATA FIR-RIGWARD TAL-VHS U L-IHN - Iż-żoni kontinentali u kostali kollha tal-FINLANDJA apparti milli l-Provinċja ta’ Åland u z-zona ta’ restrizzjoni fi Pyhtää. 6.B. ŻONI FIL-FINLANDJA LI FIHOM IL-PROGRAMM APPROVAT - INKLUŻI L-MUŻURI SPE¬IFI¬I GĦALL-ERADIKAZZJONI TAL-VHS - HUWA APPLIKAT BIL-GĦAN AĦĦARI LI JAKKWISTAW L-ISTATUS TA’ ŻONA APPROVATA FIR-RIGWARD TAL-VHS U L-IHN - Il-PROVINCE OF ÅLAND kollha kemm hija u ż-żona ta’ restrizzjoni fi PYHTÄÄ. -------------------------------------------------- L-ANNESS II RZIEZET FL-ITALJA LI FIHOM IL-PROGRAMM APPROVAT HUWA APPLIKAT BIL-GĦAN LI JAKKWISTAW L-ISTATUS TA’ RAZZET LI JINSGĦAB F’ŻONA MHUX-APPROVATA FIR-RIGWARD TAL-VHS U L-IHN 1. REĠJUN: FRIULI VENEZIA GIULIA, PROVINJA TA’ UDINE L-irziezet fil-baċir tal-iskular tax-xmara Tagliamento: - Azienda Vidotti Giulio snc, Sutrio 2. REĠJUN: IR-REĠJUN TAL-VENETO L-irziezet fil-baċir tal-iskular tax-xmara Sile: - Azienda Troticoltura S. Cristina, Via Chiesa Vecchia 14 - Loc. S. Cristina di Quinto --------------------------------------------------